
PARLAMENTUL ROMÂNIEI

CAMERA DEPUTAȚILOR

COMISIA PENTRU TRANSPORTURI ȘI INFRASTRUCTURĂ

București, 5 aprilie 2023

                                                                               Nr. 4c-4/84/2023
                                                                         Plx 163/2023
BIROULPERMANENT
AL CAMEREI DEPUTATILOR
Vă înaintăm, alăturat, Raportul asupra Proiectului de Lege privind aprobarea Ordonanţei de urgenţã a Guvernului nr.2/2023 pentru modificarea lit.c) a alin.(6) al art.41 din Ordonanţa Guvernului nr.43/1997 privind regimul drumurilor, transmis Comisiei pentru transporturi și infrastructură spre dezbatere pe fond, cu adresa nr. PLx. 163/2023 din 20.03.2023.  
În raport cu obiectul și conținutul său, proiectul de lege face parte din categoria legilor ordinare.

	PREȘEDINTE,

CĂTĂLIN DRULĂ

Proiectului de Lege privind aprobarea Ordonanţei de urgenţã a Guvernului nr.2/2023 pentru modificarea lit.c) a alin.(6) al art.41 din Ordonanţa Guvernului nr.43/1997 privind regimul drumurilor

În conformitate cu prevederile art. 95 și ale art. 117 alin.(3) din Regulamentul Camerei Deputaților, republicat, cu modificările şi completările ulterioare, Comisia pentru transporturi și infrastructură a fost sesizată, spre dezbatere în fond, cu proiectul de Lege privind aprobarea Ordonanţei de urgenţã a Guvernului nr.2/2023 pentru modificarea lit.c) a alin.(6) al art.41 din Ordonanţa Guvernului nr.43/1997 privind regimul drumurilor, transmis cu adresa nr. PLx 163/2023 din 20.03.2023, înregistrat cu nr. 4c-4/84/20.03.2023. 

Senatul, în calitate de primă Cameră sesizată, a adoptat proiectul de lege în temeiul art. 115 alin. (5) teza a III-a din Constituția României, republicată, în ședința din data de 13.03.2023.

Conform prevederilor art. 75 din Constituția României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră decizională.

Consiliul Legislativ, cu avizul nr. 114/02.02.2023, avizează favorabil proiectul de lege, cu observații și propuneri.   

Proiectul de lege are ca obiect de reglementare modificarea art. 41 alin.(6) lit.c) din Ordonanţa Guvernului nr. 43/1997, în sensul revizuirii masei totale care poate fi autorizată pentru circulaţia vehiculelor care transportă mărfuri care nu sunt indivizibile, în scopul protejării infrastructurii rutiere, cu respectarea angajamentelor internaţionale la care România este parte.

În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei pentru transporturi și infrastructură au dezbătut proiectul de lege în ședința din 05.04.2023. La lucrările ședinței au participat deputați, conform listelor de prezență.

La lucrări a participat, în calitate de invitat, domnul Gabor Sandor, secretar de stat ]n cadrul Ministerului Transporturilor și Infrastructurii.

În urma dezbaterilor şi a opiniilor exprimate, membrii Comisiei pentru transporturi și infrastructură au hotărât, cu unanimitate de voturi, să propună plenului Camerei Deputaților adoptarea proiectului de lege privind aprobarea Ordonanţei de urgenţã a Guvernului nr.2/2023 pentru modificarea lit.c) a alin.(6) al art.41 din Ordonanţa Guvernului nr.43/1997 privind regimul drumurilor, în forma adoptată de Senat.

În raport de obiectul și conținutul său, proiectul de lege face parte din categoria legilor ordinare.
	PREȘEDINTE,
Cătălin DRULĂ
	
	SECRETAR,
Zacharie BENEDEK


Consilier, Anca Lazăr

